Във връзка с осигуряване на функционалността на Електронния регистър на производители, преработватели и търговци на земеделски продукти и храни, произведени по биологичен начин (Електронeн регистър), уведомяваме всички оператори, които имат непотвърдени данни в регистъра, своевременно да влязат на посоченият по-долу адрес и да ги потвърдят в срок до **10.04.2025 г.** При влизане в профила си, операторът трябва да кликне на меню **„Основни данни“,** да потвърди достоверността на данните, които са нанесени там и после да направи същото на меню „**Договори“** и **„Обекти“.** Ако въведената информация е непълна или грешна, операторът следва да маркира бутона **„Не потвърждавам“** и в полето „**Причина за не потвърждаване“** да опише причината за това.

Съгласно националното законодателство, в срок до **10 дни** от въвеждането на информация в профила на оператора в регистъра, същият потвърждава въведените данни. На оператор, който не потвърди данните си в регистъра, се налага глоба или имуществена санкция.

Обръщаме внимание, че оторизация на плащанията по Агро екологични интервенции 2023-2027 се извършват на база въведени и потвърдени данни в Електронния регистър.

Линк към Регистъра: <https://bioreg.mzh.government.bg/>